CELEX: 31981R0051
Language: el
Date: 1981-01-01 00:00:00
Title: Κανονισμός (ΕΟΚ) αριθ. 51/81 της Επιτροπής της 1ης Ιανουαρίου 1981 περί εφαρμογής του καθεστώτος τελειοποιήσεως προς επανεξαγωγή και του καθεστώτος τελειοποιήσεως προς επανεισαγωγή στις συναλλαγές μεταξύ της Ελλάδος και των λοιπών κρατών μελών της Κοινότητος ενόσω εισπράττονται δασμοί κατά τις συναλλαγές αυτές

Avis juridique important

|

31981R0051

Κανονισμός (ΕΟΚ) αριθ. 51/81 της Επιτροπής της 1ης Ιανουαρίου 1981 περί εφαρμογής του καθεστώτος τελειοποιήσεως προς επανεξαγωγή και του καθεστώτος τελειοποιήσεως προς επανεισαγωγή στις συναλλαγές μεταξύ της Ελλάδος και των λοιπών κρατών μελών της Κοινότητος ενόσω εισπράττονται δασμοί κατά τις συναλλαγές αυτές  

Επίσημη Εφημερίδα αριθ. L 004 της 01/01/1981 σ. 0027 - 0029 Ισπανική ειδική έκδοση: Κεφάλαιο 02 τόμος 7 σ. 0233  Πορτογαλική ειδική έκδοση : Κεφάλαιο 02 τόμος 7 σ. 0233 

ΚΑΝΟΝΙΣΜΟΣ (ΕΟΚ) αριθ. 51/81 ΤΗΣ ΕΠΙΤΡΟΠΗΣ της 1ης Ιανουαρίου 1981 περί εφαρμογής του καθεστώτος τελειοποιήσεως προς επανεξαγωγή και του καθεστώτος τελειοποιήσεως προς επανεισαγωγή στις συναλλαγές μεταξύ της Ελλάδος και των λοιπών Κρατών μελών της  Κοινότητος ενόσω εισπράττονται δασμοί κατά τις συναλλαγές αυτέςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη περί προσχωρήσεως της Ελλάδος (1), και ιδίως το άρθρο 41 παράγραφος 2 αυτής,  Εκτιμώντας:  ότι οι συναλλαγές με τρίτες χώρες υπό το καθεστώς της τελειοποιήσεως προς επανεξαγωγή διέπονται από την οδηγία 69/73/ΕΟΚ του Συμβουλίου (2), όπως τροποποιήθηκε τελευταία από την πράξη προσχωρήσεως- ότι οι συναλλαγές με τρίτες χώρες υπό το καθεστώς της τελειοποιήσεως προς επανεισαγωγή διέπονται από την οδηγία 76/119/ΕΟΚ του Συμβουλίου (3)- ότι, εκτός αν ορίζεται διαφορετικά από την πράξη προσχωρήσεως, σύμφωνα με το άρθρο 42 παράγραφος 1 αυτής, θα εφαρμοσθούν οι ισχύουσες διατάξεις σχετικά με την τελωνειακή νομοθεσία σε ό,τι αφορά τις συναλλαγές με τρίτες χώρες, υπό τις ίδιες προϋπθέσεις  για τις συναλλαγές εντός της Κοινότητος, δηλαδή μεταξύ της Ελλάδος και των λοιπών Κρατών μελών, ενόσω εισπράττονται δασμοί κατά τις συναλλαγές αυτές- ότι συνεπώς είναι ανάγκη να εφαρμοσθούν στις ενδοκοινοτικές συναλλαγές οι διατάξεις που περιλαμβάνονται στις δύο προαναφερθείσες οδηγίες που εθεσπίσθησαν για την εκτέλεσή τους- ότι εν τούτοις οι ισχύουσες διατάξεις για τις συναλλαγές με τρίτες χώρες μπορούν να επεκταθούν μόνο προκειμένου να εφαρμοσθούν στις συναλλαγές μεταξύ Κρατών μελών, υπό την προϋπόθεση ότι θα τροποποιηθούν για να λάβουν υπόψη το βαθμό στον οποίο έχει ήδη  πραγματοποιηθεί η τελωνειακή ένωση στην Κοινότητα- ότι είναι σκόπιμο κατ' αρχήν να προβλεφθεί ότι το καθεστώς τελειοποιήσεως προς επανεξαγωγή μπορεί να ισχύει για συναλλαγές επί εμπορευμάτων μεταξύ της Ελλάδος και των λοιπών Κρατών μελών έστω και αν τα εμπορεύματα αυτά ευρίσκονται σε μία από τις νομικές  καταστάσεις που αναφέρονται στο άρθρο 9 παράγραφος 2 της συνθήκης περί ιδρύσεως της Ευρωπαϊκής Οικονομικής Κοινότητος- ότι, με την επιφύλαξη των μεταβατικών μέτρων που ορίζει η πράξη προσχωρήσεως, τα Κράτη μέλη οφείλουν να παράσχουν ίση μεταχείριση στα κοινοτικά εμπορεύματα, ανεξάρτητα από το Κράτος μέλος προελεύσεώς τους- ότι συνεπώς οι διατάξεις που υποβάλλουν την  εφαρμογή του καθεστώτος της τελειοποιήσεως προς επανεξαγωγή στις συναλλαγές με τρίτες χώρες στην απαίτηση το καθεστώς αυτό να συμβάλλει στη συνδρομή των πιο ευνοϊκών όρων για την εξαγωγή μεταποιημένων εμπορευμάτων, δεν έχουν νόημα στις συναλλαγές μεταξύ  των Κρατών μελών- ότι συνεπώς το καθεστώς τελειοποιήσεως προς επανεξαγωγή που εφαρμόζεται στις συναλλαγές μεταξύ Κρατών μελών πρέπει σε όλες τις περιπτώσεις να θεωρηθεί ότι συμβάλλει, στο Κράτος μέλος της τελειοποιήσεως στην εξασφάλιση των πιο ευνοϊκών  όρων για την εξαγωγή των προϊόντων που προκύπτουν από τέτοια μεταποίηση χωρίς να θίγονται τα ουσιαστικά συμφέροντα των κοινοτικών παραγωγών- ότι επίσης οι διατάξεις του κανονισμού (ΕΟΚ) αριθ. 1961/75 του Συμβουλίου της 28ης Ιουλίου 1975 σχετικά με την  εξαίρεση του καθεστώτος της τελειοποιήσεως προς επανεξαγωγή όσον αφορά το αποβουτυρωμένο γάλα σε σκόνη (4), όπως τροποποιήθηκε τελευταία από τον κανονισμό (ΕΟΚ) αριθ. 1363/80 του Συμβουλίου της 5ης Ιουνίου 1980 (5), του κανονισμού (ΕΟΚ) αριθ. 3352/75  της Επιτροπής της 23ης Δεκεμβρίου 1975 που απαγορεύει την προσφυγή στο καθεστώς τελειοποιήσεως προς επανεξαγωγή όσον αφορά το βούτυρο (6), και του άρθρου 9 παράγραφος 3 του κανονισμού (ΕΟΚ) αριθ. 2744/75 του Συμβουλίου της 29ης Οκτωβρίου 1975 όσον αφορά  το καθεστώς εισαγωγών και εξαγωγών για προϊόντα που προκύπτουν από τα σιτηρά και το ρύζι (7), όπως τροποποιήθηκε τελευταία από τον κανονισμό (ΕΟΚ) αριθ. 2245/78 του Συμβουλίου της 26ης Σεπτεμβριου 1978 (8), δεν πρέπει να εφαρμοσθούν στο καθεστώς  τελειοποιήσεως προς επανεξαγωγή στις συναλλαγές μεταξύ Κρατών μελών- ότι οι κανόνες που έχουν προβλεφθεί για την ολοκλήρωση του καθεστώτος τελειοποιήσεως προς επανεξαγωγή πρέπει να επεκταθούν στη χρησιμοποίηση των εντύπων T2GR και ισοδύναμων εντύπων σε ό,τι αφορά την εφαρμογή του καθεστώτος που αναφέρεται στο άρθρο 1  παράγραφος 1 του κανονισμού (ΕΟΚ) αριθ. 49/81 της Επιτροπής της 1ης Ιανουαρίου 1981 περί των μεθόδων διοικητικής συνεργασίας που αποσκοπούν στη διασφάλιση κατά τη μεταβατική περίοδο της ελεύθερης κυκλοφορίας των εμπορευμάτων μεταξύ της Ελλάδος και των  άλλων Κρατών μελών (9)- ότι οι κανόνες βάσει των οποίων τα συμψηφιστικά προϊόντα μπορούν να τεθούν σε ελεύθερη κυκλοφορία, πρέπει να επεκταθούν και να τροποποιηθούν για να λάβουν ιδίως υπόψη την αντισταθμιστική εισφορά που έχει εισαχθεί από τον κανονισμό (ΕΟΚ) αριθ. 50/81 της  Επιτροπής της 1ης Ιανουρίου 1981 των μεταβατικών μέτρων που ισχύουν στις συναλλαγές εντός της Κοινότητος των εμπορευμάτων που κατασκευάζονται στην Ελλάδα ή σε Κράτος μέλος υπό καθεστώς που διαλαμβάνει αναστολή ή επιστροφή των δασμών ή άλλων επιβαρύνσεων  κατά την εισαγωγή - αντισταθμιστική εισφορά (10)- ότι η οδηγία 76/119/ΕΟΚ περιλαμβάνει ήδη, στο άρθρο 10 παράγραφος 4, διατάξεις που εξασφαλίζουν εκεί όπου τα εμπορεύματα εξάγονται από ένα Κράτος μέλος για τελειοποίηση προς επανεισαγωγή και που επανεισάγονται υπό μορφή συμψηφιστικών προϊόντων σε άλλο  Κράτος μέλος, ότι το ποσό των δασμών που πρέπει να αφαιρεθεί, σύμφωνα με το άρθρο 10 παράγραφος 1 της οδηγίας, θα μειωθεί, εάν είναι ανάγκη, κατά το ποσό των δασμών που θα επεβάλλοντο εάν τα εμπορεύματα αποτελούσαν αντικείμενο άμεσων συναλλαγών μεταξύ  των δύο Κρατών μελών- ότι η απαίτηση για ίση μεταχείριση των κοινοτικών εμπορευμάτων, ανεξάρτητα από το Κράτος μέλος της προελεύσεώς τους, συνεπάγεται ότι το καθεστώς τελειοποιήσεως προς επανεισαγωγή που εφαρμόζεται στις συναλλαγές μεταξύ Κρατών μελών πρέπει, σε κάθε  περίπτωση, να θεωρηθεί ότι δεν μπορεί να προκαλέσει σοβαρή ζημία στα ουσιαστικά συμφέροντα των κοινοτικών βιομηχάνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   I. Εισαγωγικές διατάξεις   Άρθρο 1  Με την επιφύλαξη άλλων κοινοτικών διατάξεων που δυνατόν να ισχύουν εν προκειμένω, ο κανονισμός αυτός ορίζει ειδικές διατάξεις για την εφαρμογή του καθεστώτος τελειοποιήσεως προς επανεξαγωγή και του καθεστώτος τελειοποιήσεως προς επανεισαγωγή  στις συναλλαγές μεταξύ της Ελλάδος και των λοιπών Κρατών μελών της Κοινότητος.   II. Διατάξεις περί τελειοποιήσεως προς επανεξαγωγή κοινοτικών εμπορευμάτων   Άρθρο 2  Επιτρέπεται το καθεστώς τελειοποιήσεως προς επανεξαγωγή στις συναλλαγές μεταξύ της Ελλάδος και των λοιπών Κρατών μελών, έστω και αν τα εμπορεύματα που εισάγονται προς τελειοποίηση ευρίσκονται σε μία από τις νομικές καταστάσεις που αναφέρονται  στο άρθρο 9 παράγραφος 2 της συνθήκης περί ιδρύσεως της Ευρωπαϊκής Οικονομικής Κοινότητος. Εάν το Κράτος μέλος της τελειοποιήσεως δεν είναι η Ελλάς, τα συμψηφιστικά προϊόντα πρέπει να προορίζονται για ολική ή μερική εξαγωγή από το έδαφος του εν λόγω  Κράτους μέλους είτε προς την Ελλάδα, είτε προς μία τρίτη χώρα.   Άρθρο 3  1. Το καθεστώς τελειοποιήσεως προς επανεξαγωγή που αναφέρεται στο άρθρο 2 αποσκοπεί να συμβάλει στην εξασφάλιση των πιο ευνοϊκων όρων για την εξαγωγή των προϊόντων που προκύπτουν από τέτοια τελειοποίηση χωρίς να θίγονται τα ουσιαστικά  συμφέροντα των παραγωγών εντός της Κοινότητος.  2. Οι κανονισμοί που απαγορεύουν την προσφυγή στο καθεστώς τελειοποιήσεως προς επανεξαγωγή όσον αφορά ορισμένα εμπορεύματα δεν ισχύουν για το καθεστώς τελειοποιήσεως προς επανεξαγωγή που αναφέρεται στο άρθρο 2.   III. Διατάξεις περί της τελειοποιήσεως προς επανεξαγωγή εμπορευμάτων τρίτων χωρών   Άρθρο 4  Η τελειοποίηση προς επανεξαγωγή όπως ορίζεται στο άρθρο 2 παράγραφος 1 της οδηγίας 69/73/ΕΟΚ θεωρείται ότι έχει ολοκληρωθεί όταν, εκτός των περιπτώσεων που προβλέπονται στο άρθρο 13 της εν λόγω οδηγίας, τα συμψηφιστικά προϊόντα υπό τις  προϋποθέσεις του κανονισμού (ΕΟΚ) αριθ. 50/81:  α) εξάγονται, κατόπιν τελειοποιήσεως στην Ελλάδα, προς άλλο Κράτος μέλος, ή, κατόπιν τελειοποιήσεως σε άλλο Κράτος μέλος, προς την Ελλάδα, συνοδευόμενα από έντυπο T2 GR ή έντυπο ισοδύναμου αποτελέσματος για την εφαρμογή του καθεστώτος που αναφέρεται  στον κανονισμό (ΕΟΚ) αριθ. 49/81- είτε β) τοποθετούνται σε τελωνειακή αποταμίευση ή ελεύθερη ζώνη προς μεταγενέστερη εξαγωγή με βάση το ανωτέρω καθεστώς.   Άρθρο 5  Κατά παρέκκλιση των διατάξεων της οδηγίας 73/95/ΕΟΚ της Επιτροπής περί εφαρμογής των άρθρων 13 και 14 της οδηγίας 69/73/ΕΟΚ (11), τροποποιηθείσα τελευταία από την πράξη προσχωρήσεως και των διατάξεων που υιοθετήθηκαν για την εφαρμογή της, το  κοινοτικό καθεστώς που αναφέρεται στο άρθρο 1 του κανονισμού (ΕΟΚ) αριθ. 50/81 θα ισχύσει για τα συμψηφιστικά προϊόντα που υπόκεινται στο καθεστώς της κοινοτικής διαμετακομίσεως (εξωτερική διαδικασία), και τα οποία τίθενται σε ελεύθερη κυκλοφορία  σύμφωνα με τις διατάξεις του άρθρου 14 της οδηγίας 69/73/ΕΟΚ στην Ελλάδα κατόπιν τελειοποιήσεως σε άλλο Κράτος μέλος, ή σε άλλο Κράτος μέλος κατόπιν τελειοποιήσεως στην Ελλάδα, μόνον όταν ο ενδιαφερόμενος συναλλασσόμενος δύναται, στο πλαίσιο των κανόνων  που έχουν υιοθετηθεί για να διασφαλίσουν την ελεύθερη κυκλοφορία εμπορευμάτων στις συναλλαγές της Κοινότητος, να αποδείξει στις αρμόδιες αρχές του Κράτους μέλους όπου έχουν τεθεί τα εν λόγω προϊόντα σε ελεύθερη κυκλοφορία ότι:  α) οι εισαγωγικοί δασμοί που επιβάλλονται σύμφωνα με τις διατάξεις της οδηγίας 69/73/ΕΟΚ, έχουν καταβληθεί στο Κράτος μέλος τελειοποιήσεως των εμπορευμάτων- ή β) ότι, όσον αφορά τα συμψηφιστικά προϊόντα, έχουν τηρηθεί οι διατάξεις του κανονισμού (ΕΟΚ) αριθ. 50/81 στο Κράτος μέλος της τελειοποήσεως των εμπορευμάτων.   IV. Διατάξεις περί τελειοποιήσεως προς επανεισαγωγή   Άρθρο 6  Σε περίπτωση που εμπορεύματα εξάγονται προσωρινά από την Ελλάδα προς άλλο Κράτος μέλος της Κοινότητος, ή από άλλο Κράτος μέλος προς την Ελλάδα προς τελειοποίηση, οι πράξεις αυτές πραγματοποιούνται με τρόπο που να μην προκαλείται σοβαρή ζημία  στα ουσιαστικά συμφέροντα των βιομηχάνων της Κοινότητος.   V. Τελικές διατάξεις   Άρθρο 7  Η ισχύς του κανονισμού αρχίζει την 1η Ιανουαρίου 1981, και παρατείνεται ενόσω θα εισπράττονται δασμοί κατά τις ενδοκοινοτικές συναλλαγές.  Ο κανονισμός αυτός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Ιανουαρίου 1981.  Για την Επιτροπή Ο Πρόεδρος Roy JENKINS  (1) ΕΕ αριθ. L 291 της 19. 11. 1979, σ. 17.  (2) ΕΕ αριθ. L 58 της 8. 3. 1969, σ. 1.  (3) ΕΕ αριθ. L 24 της 30. 1. 1976, σ. 58.  (4) ΕΕ αριθ. L 200 της 31. 7. 1975, σ. 6.  (5) ΕΕ αριθ. L 140 της 5. 6. 1980, σ. 15.  (6) ΕΕ αριθ. L 330 της 24. 12. 1975, σ. 28.  (7) ΕΕ αριθ. L 281 της 1. 11. 1975, σ. 65.  (8) ΕΕ αριθ. L 273 της 29. 9. 1978, σ. 1.  (9) Βλ. σ. 1 της παρούσας Επίσημης Εφημερίδας.  (10) Βλ. σ. 9 της παρούσας Επίσημης Εφημερίδας.  (11) ΕΕ αριθ. L 120 της 7. 5. 1973, σ. 17.